สำหรับความหมายอื่นของ "การปิดล้อม" ดูที่ การปิดล้อม (แก้ความกำกวม)
ตำรวจปราบจลาจลปิดล้อมผู้ประท้วงที่ค่ายเพื่อการเปลี่ยนแปลงสภาพภูมิอากาศ ซึ่งเป็นส่วนหนึ่งของการประท้วงการประชุมสุดยอดกลุ่ม 20 ที่ลอนดอนปี พ.ศ. 2552
ตำรวจปิดล้อมผู้ประท้วงในกรุงเวียนนา ซึ่งเป็นส่วนหนึ่งของการประท้วงต่อต้านข้อจำกัดของไวรัสโคโรนา
**การปิดล้อม** (อังกฤษ: kettling หรือนิยมใช้ containment หรือ corralling) เป็นยุทธวิธีของตำรวจในการควบคุมฝูงชนขนาดใหญ่ในระหว่างการเดินขบวนหรือการประท้วง โดยใช้รูปขบวนขนาดใหญ่ของเจ้าหน้าที่ตำรวจในการปิดล้อมฝูงชนให้อยู่ในพื้นที่จำกัด ผู้ประท้วงอาจจะออกไปในทิศทางที่ตรวจำควบคุมพื้นที่ ออกจากวงล้อมในทิศทางที่ไม่ได้ถูกปิดล้อมไว้ หรือถูกล้อมกรอบไว้เพื่อป้องกันไม่ให้หลบหนีออกไปและถูกจับกุม 

กลยุทธ์ดังกล่าวก่อให้เกิดข้อถกเถียง ส่วนหนึ่งเป็นเพราะทำให้เกิดการจับกุมแบบเหมารวมทั้งผู้ประท้วงเองและคนยืนดูเหตุการณ์ที่ไม่เกี่ยวข้องด้วย ในเดือนมีนาคม พ.ศ. 2555 ศาลสิทธิมนุษยชนยุโรป (European Court of Human Rights) ได้ตัดสินว่ายุทธวิธีการปิดล้อมเป็นสิ่งที่ชอบด้วยกฎหมาย หลังจากมีการท้าทายทางกฎหมาย

ยุทธวิธี
--------

คำว่า *kettle* แปลตรงตัวว่า *กาต้มน้ำ* เป็นการใช้งานเชิงเปรียบเทียบเหมือนกับการปิดล้อมกักกันผู้ประท้วงกับการกักความร้อนและไอน้ำภายในกาต้มน้ำในที่พักอาศัยทั่วไป การใช้งานในภาษาอังกฤษสมัยใหม่อาจจะมาจากคำว่า "*Kessel*" ในภาษาเยอรมัน ซึ่งแปลตรงตัวว่าหม้อต้ม หรือ กาต้มน้ำ ในภาษาเยอรมัน หมายความถึงกองทัพที่ถูกปิดล้อมและกำลังจะถูกทำลายโดยกองกำลังที่เหนือกว่า หม้อต้มถูกคาดว่าจะ "เดือด" ตามกิจกรรมการต่อสู้ กองกำลังของศัตรูขนาดใหญ่ยังคงสามารถต่อต้านความ "ร้อน" ได้อย่างดีในช่วงเริ่มต้นของการปิดล้อม ซึ่งจะต้องถูกจำกัดเอาไว้ แต่ไม่ได้เกิดจากการปะทะโดยตรง

เพื่อหลีกเลี่ยงการสื่อความถึงการเผชิญหน้าทางทหาร บางครั้งการปิดล้อมจึงถูกอธิบายว่าเป็นการ "ล้อมคอก" (corralling) ซึ่งเป็นยุทธวิธีที่ใช้การล้อมรอบปศุสัตว์ แม้ว่ากลุ่มขนาดใหญ่จะควบคุมได้ยาก แต่ก็สามารถทำได้ด้วยการรวมกําลังของตำรวจ กลยุทธ์ดังกล่าวจะป้องกันไม่ให้ฝูงชนกลุ่มใหญ่แยกออกเป็นกลุ่มย่อย ๆ ที่จะต้องไปไล่จับกุมทีละคน ทำให้ตำรวจต้องแยกออกเป็นหลายกลุ่ม

จากนั้นวงล้อมจะปิดล้อมอยู่หลายชั่วโมง ระหว่างนั้นอาจจะมีการลดขนาดของวงลง ขึ้นอยู่กับผู้ประท้วงว่าจะถูกขัดขวางให้ออกจากวงล้อม หรือได้รับอนุญาตให้ออกไปจากวงในจำนวนที่สามารถควบคุมได้ผ่านทางช่องทางที่กำหนด โดยมีวัตถุประสงค์เพื่อควบคุมผู้ประท้วงจนกว่าผู้ประท้วงจะยอมยุติการเข้าร่วมการประท้วงและเดินทางกลับบ้าน เมื่อการปิดล้อมถึงขั้นนี้ การปิดล้อมจึงจะยุติลง ปีเตอร์ วัดดิงตัน นักสังคมวิทยาและอดีตเจ้าหน้าตำรวจที่ช่วยพัฒนาทฤษฎีเบื้องหลังยุทธวิธีการปิดล้อม ได้เขียนว่า: "ผมยังคงเชื่อมั่นว่าการล้อมกรอบจะช่วยทำให้การพื้นฟูความสงบเรียบร้อยโดย**ใช้ความเบื่อหน่ายเป็นอาวุธหลัก**ที่ช่วยให้ประสบความสำเร็จ แทนที่จะใช้ความกลัวกับประชาชนด้วยการวิ่งเข้าใส่ของตำรวจพร้อมกับกระบอง"

การล้อมกรอบถูกวิพากษ์วิจารณ์ว่าเป็นยุทธวิธีที่ใช้อย่างไม่เลือกหน้า นำไปสู่การจับกุมพลเมืองทั่วไปที่ปฏิบัติตามกฎหมายและผู้บริสุทธิ์ที่ไม่มีส่วนเกี่ยวข้องด้วย ในบางกรณี มีรายงานว่าผู้ประท้วงถูกปฏิเสธไม่ให้เข้าถึงอาหาร น้ำ และห้องน้ำเป็นเวลานาน และมีการวิจารณ์เพิ่มเติมว่าบางครั้งมีการใช้ยุทธวิธีในการปลุกปั่นจนเกิดความไม่เป็นระเบียบเพื่อเบี่ยงประเด็นออกจากวัตถุประสงค์หลักของผู้ชุมนุมที่ต้องการอภิปรายในที่สาธารณะ (public debate) ในบางประเทศ ยุทธวิธีดังกล่าวนำไปสู่ความท้าทายทางกฎหมายที่เกิดมาจากการละเมิดสิทธิมนุษยชน ในอังกฤษ ศาลได้ตัดสินว่าอนุญาตให้ใช้ยุทธวิธีล้อมกรอบได้หากใช้งานโดยสุจริต ตามสัดส่วน และบังคับใช้โดยไม่เกินความจำเป็นอันสมควร

แบ่งตามประเทศ
-------------

### แคนาดา

เมื่อวันที่ 27 มิถุนายน พ.ศ. 2553 ผู้คนจำนวน 200 คน ประกอบไปด้วย ผู้ประท้วง, คนยืนดูที่ไม่เกี่ยวข้อง และนักข่าว ถูกปิดล้อมที่สี่แยกถนนควีนและสปาดิน่า อเวนิว เมืองโตรอนโต ระหว่างการประท้วงในการประชุมสุดยอดกลุ่ม 20 นอกจากนี้ ยังมีผู้คนอีกหลายร้อยคนถูกปิดล้อมบริเวณด้านนอกโรงแรมโนโวเทล บนเอสพลานาดและถูกจับกุม ในปีต่อมา กรมตำรวจโตรอนโตได้ออกมาปฏิญาณว่าจะไม่ใช่ยุทธวิธีการปิดล้อมอีก ในเดือนสิงหาคม พ.ศ. 2558 เดวิด 'มาร์ค' เฟนตัน ผู้กำกับการตำรวจถูกตัดสินว่ามีความผิดในข้อหาจับกุมโดยไม่ชอบด้วยกฎหมาย 2 ข้อหา และประพฤติตัวไม่น่าเชื่อถืออีก 1 ข้อหา ถือเป็นความผิดทางวินัยภายใต้บัญญัติบริการตำรวจออนแทรีโอสำหรับการสั่งการปิดล้อมในปี พ.ศ. 2553 อย่างไรก็ตาม ผู้พิพากษาที่ตัดสินใจลงโทษเฟนตันก็ได้ออกมาระบุเช่นกันว่า "การผิดล้อมหรือล้อมกรอบไม่ถือว่าผิดกฎหมาย"

การปิดล้อมในระหว่างการประชุมสุดยอดกลุ่ม 20 ในโตรอนโต (พ.ศ. 2553)
เมื่อวันที่ 15 มีนาคม พ.ศ. 2554 ผู้ประท้วงประมาณ 250–300 คนในเมืองนอนทรีออลถูกปิดล้อมที่แซงขเดอนีทางตอนเหนือของมง์รอยัลระหว่างการเดินขบวนต่อต้านความรุนแรงของตำรวจประจำปี ตำรวจใช้ระเบิดสตัน, อุปกรณ์ปราบจลาจล และม้าเพื่อปิดล้อมฝูงชน

เมื่อวันที่ 23 พฤษภาคม พ.ศ. 2555 ตำรวจในมอลทรีออลได้เคลื่อนกำลังเข้าจับกุมผู้ประท้วงที่เป็นนักศึกษาด้วยวิธีการปิดล้อมและจับกุมผู้ประท้วงจำนวน 518 ราย ถือว่าเป็นจำนวนมากที่สุดในคืนเดียวนับตั้งแต่การประท้วงของนักศึกษาที่เริ่มต้นเมื่อหลายสัปดาห์ก่อน

เมื่อวันที่ 15 มีนาคม พ.ศ. 2556 ในการเดินขบวนต่อต้านความรุนแรงของตำรวจประจำปี ตำรวจปิดล้อมผู้ประท้วงบนถนนสเต-แคทเธอรีนในมอนทรีออล หลังจากการเดินขบวนถูกประกาศว่าผิดกฎหมายเนื่องจากไม่ได้ยื่นแผนการเดินก่อนการประท้วง หลังจากพยายามสลายตัวกลุ่มผู้ประท้วงเกือบสองชั่วโมง ตำรวจได้ปิดล้อมและจับกุมทุกคนที่ติดอยู่ในการปิดล้อม หลังจากนั้นช่วงเย็นตำรวจได้ระบุว่ามีการจับกุมประมาณ 250 ราย มีเจ้าหน้าที่ตำรวจบาดเจ็บ 2 นาย และผู้ประท้วง 1 รายที่ไม่สบาย

### เดนมาร์ก

ผู้ชุมนุมด้วยความสงบจำนวนประมาณ 250–1000 รายระหว่างการประชุมการเปลี่ยนแปลงสภาพภูมิอากาศของสหประชาชาติในปี พ.ศ. 2552 ณ โคเปนเฮเกนถูกตำรวจปิดล้อม โฆษกตำรวจระบุว่าการกักตัวผู้ชุมนุมมีความจำเป็นเพื่อป้องกันความวุ่นวาย

### ฟินแลนด์

การเดินขบวนของกลุ่มอนาธิปไตยฟินแลนด์สแมชอาเซมถูกขัดขวางโดยตำรววจปราบจลาจล 200 นาย และตำรวจอีกหลายร้อยคนและบุคลากรหน่วยยามชายแดนฟินแลนด์ได้ปิดล้อมผู้คนที่เดินขบวนประมาณ 300–500 รายรวมถึงคนยืนดูที่ไม่รู้เรื่องด้วยบริเวณหน้าเคียสมาในตัวเมืองเฮลซิงกิเป็นระยะเวลานานกว่า 3 ชั่วโมงในวันที่ 9 กันยายน พ.ศ. 2549

### ฝรั่งเศส

บนสะพานกิโยติแยร์ในลียงเมื่อวันที่ 20 ตุลาคม พ.ศ. 2553 ผู้ประท้วงหลายร้อยคนถูกปิดล้อมเป็นเวลาหลายชั่วโมง ในวันรุงขึ้นที่จตุรัสเพลสเบลล์กูร์ ประชาชนและผู้ประท้วงปกป้องเงินบำนาญสาธารณะประมาณ 500 คนถูกปิดล้อมเป็นเวลา 6 ชั่วโมงโดยไม่มีทั้งอาหารและน้ำโดยตำรวจและทหาร พวกเขาถูกขัดควางไม่ให้เดินขบวน โดยมีการใช้แก๊สน้ำตาและปืนฉีดน้ำแรงดันสูง

### เยอรมนี

ตัวอย่างแรกของการปิดล้อมเกิดขึ้นโดยตำรวจเยอรมันในปี พ.ศ. 2529 ระหว่างการเดินขบวนของกลุ่มผู้ประท้วงต่อต้านนิวเคลียร์ที่ไฮลิเกนไกสท์เฟลด์ ฮัมบูร์ก เมื่อวันที่ 8 พฤษภาคม ตำรวจฮัมบูร์กได้ปิดล้อมผู้คนประมาณ 800 คนไว้ในการปิดล้อม (kettle) เป็นระยะเวลาหลายชั่วโมง ยุทธวิธีการปิดล้อมของเยอรมันแยกความแตกต่างระหว่างการปิดล้อมแบบตรึงอยู่กับที่ (*Polizeikessel*) และการปิดล้อมแบบเคลื่อนที่ ซึ่งผู้ประท้วงจะถูกิดล้อมโดยวงล้อมของตำรวจขณะเคลื่อนที่เดินขบวน (*Wanderkessel*) วงล้อมประเภทนี้ยังถูกใช้เป็นประจำในสหราชอาณาจักร ก่อนที่จะมีการปรับปรุงยุทธวิธีดังกล่าวให้ดีขึ้นและใช้งานกับกลุ่มผู้ประท้วงกลุ่มเอ็น 30 และเรียกมันว่าการปิดล้อม (kettle)

การปิดล้อมถูกท้าทายในศาลเยอรมันหลายครั้ง โดยการปิดล้อมที่ฮัมบูร์กในปี พ.ศ. 2529 ถูกตัดสินว่าผิดกฎหมายโดยศาลปกครองฮัมบูร์ก ในขณะที่ศาลแขวงได้ตัดสินว่าตำรวจเยอรมันมีความผิดในฐานลิดรอนเสรีภาพส่วนบุคคลโดยมิชอบ

หลังจากการประท้วงต่อต้านนิวเคลียร์ในปี พ.ศ. 2545 ในเมืองฮิตแซคเกอร์ รัฐนีเดอร์ซัคเซิน ผู้ประท้วงคนหนึ่งได้ยื่นฟ้องต่อศาลเนื่องจากเธอถูกปฏิเสธการเข้าห้องน้ำระหว่างการถูกควบคุมตัวอยู่ในการปิดล้อมของตำรวจ ศาลแขวงพบว่าเธอถูกปฏิบัติอย่างไร้มนุษยธรรมและตำรวจได้ปฏิบัติอย่างผิดกฎหมาย

### อิสราเอล

ระหว่างการประท้วงการสังหารผู้ประท้วงตามแนวรั้วฉนวนกาซา ตำรวจอิสราเอลในเยรูซาเลมและไฮฟาในยุทธวิธีการปิดล้อม (kettling) สองครั้ง และเกิดการจับกุมหลายสิบคนระหว่างการปิดล้อมหลายชั่วโมง ในบรรดาผู้ถูกปิดล้อมนั้นมีสมาชิกรัฐสภาอิสราเอลจากจอนท์ลิลท์

### สเปน

เมื่อวันที่ 16 พฤษภาคม พ.ศ. 2555 อคัมปาดา โซลเรียกรร้องให้มีการประท้วงแบบกาเซโรลาโซเนื่องจากสเปนมีค่าความเสี่ยงเกินกว่า 500 คะแนนในวันนั้น ผู้ประท้วงกำลังเดินผ่านถนนอัลคาลาในมาดริด ตำรวจได้ปิดล้อมพวกเขาเป็นเวลานานกว่าครึ่งชั่วโมง หลังจากที่ผู้ประท้วงได้ประกาศขอกำลังสนับสนุนบนอินเตอร์เน็ต ทำให้มีผู้คนมานั่งล้อมรอบบริเวณที่ปิดล้อมนั้นนอกวงปิดล้อมของตำรวจประมาณ 500 คนจนว่าตำรวจจะยกเลิกการปิดล้อมดังกล่าว จนในที่สุดตำรวจยอมเปิดวงปิดล้อมและปล่อยให้ผู้ประท้วงเดินขบวนต่อไปยังเมืองปูเอร์ตา เดล โซล ระหว่างการประท้วงโดยสงบนั้นในแคว้นคาตาโลเนีย หลังจากการจับกุมประธานาธิบดีการ์เลส ปุจเดมองต์โดยทางการเยอรมันเมื่อปี พ.ศ. 2561 ตำรวจได้ใช้วิธีการปิดล้อม (kettling) เป็นยุทธวิธีในการทำให้ผู้ประท้วงยุติการชุมนุม

### สหราชอาณาจักร

#### ความท้าทางทางกฎหมาย

หลังจากการใช้การปิดล้อม (kettling) ระหว่างการประท้วงในวันแรงงานเมื่อปี พ.ศ. 2544 ผู้ถูกจับกุมสองรายในเหตุการณ์นั้นที่อ็อกซ์ฟอร์ดเซอร์คัสได้ฟ้องร้องต่อตำรวจนครบาลฐานกักขังโดยมิชอบ และกล่าวหาว่าเป็นการละเมิดอนุสัญญาสิทธิมนุษยชนแห่งยุโรป และระบุเพิ่มเติมว่าพวกเขาถูกควบคุมตัวโดนไม่ได้รับอาหาร น้ำ หรือห้องน้ำ ทั้งคู่แพ้คดีในศาลเมื่อปี พ.ศ. 2548 และแพ้ในการอุธรณ์ในปี พ.ศ. 2550 เมื่อศาลอุธรณ์ยืนตามศาลสูง

ในปี พ.ศ. 2552 *ออสติน กับ ผู้บัญชาการตำรวจนครบาล* เป็นคำตัดสินของสภาขุนนาง ได้ตัดสินว่าศาลสูงมีสิทธิ์ที่จะคำนึงถึง "วัตถุประสงค์" ของการลิดรอนเสรีภาพก่อนที่จะตัดสินตามกฎหมายสิทธิมนุษยชน

> แม้ในกรณีของสิทธิขั้นพื้นฐานซึ่งอนุสัญญาไม่อนุญาตให้มีการบังคับใช้หรือข้อจำกัดใด ๆ ก็ตาม สำหรับแนวทางปฏิบัติที่คำนึงถึงสถานการณ์ทั้งหมดอย่างเต็มที่
> 
> — บารอนโฮปแห่งเครกเฮด, อ้างถึงใน *เดอะการ์เดียน*

โจทย์จากการประท้วงในปี พ.ศ. 2544 พร้อมด้วยประชาชนที่ไม่ได้ร่วมประท้วงอีกสามรายซึ่งถูกปิดล้อม (kettled) โดยตำรวจ ได้ยื่นอุทธรณ์ต่อศาลสิทธิมนุษยชนแห่งยุโรป โดยการอ้างว่าการปิดล้อมเป็นการละเมิดมาตรา 5 ของอนุสัญญายุโรปว่าด้วยสิทธิมนุษยชน เกี่ยวกับสิทธิในเสรีภาพและความปลอดภัย ในขณะที่สภาขุนนางระบุว่า "ยอมรับว่าเธอเป็นผู้ประท้วงที่ชอบด้วยกฎหมายและสันติ ซึ่งถูกควบคุมตัวไว้ไม่ให้ไปรับลูกของเธอ" ในเดือนมีนาคม พ.ศ. 2555 ศาลสิทธิมนุษยชนแห่งยุโรปได้ตัดสินว่าการปิดล้อม (kettling) เป็นสิ่งที่ถูกกฎหมาย และตำรวจนครบาลมีสิทธิ์ที่จะควบคุมตัวบุคคลกลุ่มต่าง ๆ เป็น "วิธีการที่ก้าวก่ายน้อยที่สุด และมีประสิทธิภาพมากที่สุดในการปกป้องประชาชนจากความรุนแรง" ส่วนประเด็นที่เกี่ยวข้องกับอนุสัญญายุโรปว่าด้วยสิทธิมนุษยชน ศาลได้ตัดสินว่า:

>  มาตรา 5 ไม่จำเป็นต้องตีความในลักษณะที่ทำให้ตำรวจไม่สามารถปฏิบัติหน้าที่ในการรักษาความสงบเรียบร้อยและปกป้องประชาชนได้
> 
> 
>  — ประธานองค์คณะใหญ่ของผู้พิพากษา, ศาลสิทธิมนุษยชนแห่งยุโรป, *คำพิพากษา มีนาคม 2555*
> 
> 

### สหรัฐ

#### ขบวนการต่อต้านโลกาภิวัตน์, วอชิงตัน ดี.ซี. 2545

ในฐานะที่เป็นส่วนหนึ่งของการประท้วงต่อต้านโลกาภิวัฒน์ที่กำลังดำเนินการอยู่และการเดินขบวนก่อต้านการรุกรานอิรักที่กำลังจะเริ่มขึ้น ผู้ประท้วงและประชาชนทั่วไปที่ยืนดูเหตุการณ์ถูกปิดล้อม (kettled) ในเพอร์ชิ่งพาร์คและถูกจับกุมโดยตำรวจดีซี

#### การประท้วงในกรณีจอร์จ ฟลอยด์และบรีออนนา เทย์เลอร์, 2563

ในเดือนพฤษภาคมและมิถุนายน พ.ศ. 2563 หลายเมืองในสหรัฐเผชิญกับการประท้วง การจลาจล และการปล้นสะดมหลังจากเหตุการณ์การเสียชีวิตของจอร์จ ฟลอยด์โดยตำรวนใจเมืองมินนีแอโพลิส รัฐมินิโซตา ตำรวจตอบโต้อย่างรุนแรงต่อทั้งการจลาจลและผู้ประท้วงที่ไม่ใช้ความรุนแรง ซึ่งในกรณีหลังขัดต่อการคุ้มครองสิทธิตามการแก้ไขเพิ่มเติมรัฐธรรมนูญครั้งแรก

การปิดล้อม (kettling) ถูกใช้โดยกว้างขวางโดยกรมตำรวจนิวยอร์ก (NYPD) เพื่อป้องกันไม่ให้ผู้ประท้วงกระจายไปตามถนนเส้นต่าง ๆ ในเมือง ต่อมาผู้ประท้วงถูกจับกุมในข้อหาฝ่าฝืนคำสั่งเคอร์ฟิวตามกฎหมาย เมื่อวันที่ 2 มิถุนายน พ.ศ. 2563 กรมตำรวจนิวยอร์กได้จับกุมผู้ประท้วงกว่า 5,000 รายบนสะพานแมนฮัตตันเป็นเวลาเกือบหนึ่งชั่วโมง ก่อนที่จะปล่อยให้ผู้ประท้วงสลายตัวไปในอีกฝั่งของสะพาน

ในวอชิงตัน ดี.ซี. เมื่อวันที่ 1 มิถุนายน พ.ศ. 2563 ตำรวจได้ปิดล้อมผู้ประท้วงจำนวน 60 รายเข้าไปในบ้านบนถนนสวอนน์ และพยายามเอาพวกออกมา โดยผู้ประท้วงสามารถออกมาได้ในช่วงเช้าวันรุ่งขึ้นเมื่อเคอร์ฟิวยุติลง

กรมตำรวจชาร์ลอตต์-เมคเลนเบิร์ก (CMPD) ในเมืองชาร์ลอตต์ รัฐนอร์ธแคโรไลนา ได้ปิดล้อมโดยฝูงชนระหว่างการเดินขบวนอย่างสงบ บริเวณหัวขบวน เจ้าหน้าที่ได้ยิงแก๊สน้ำตา และระเบิดแฟลช โดยตำรวจปราบจลาจลขนาบกันจากด้านท้ายขบวน ในตำแหน่งที่ผู้ประท้วงโดนบีบโดยโครงสร้างในด้านที่เหลือ ตำรวจถูกกล่าวหาว่ายิงแก๊สน้ำตา กระสุนพริกไทย และกระสุนยางอย่างไม่เลือกหน้า ขณะที่เจ้าหน้าที่ได้ปฏิเสธข้อกล่าวหาถึงการใช้ยุทธวิธีปิดล้อมดังกล่าว แต่การสื่อสารทางวิทยุที่ถูกบันทึกไว้ระบุว่ามีการดำเนินการตามแผนการจับกุมและการปฏิบัติการที่ประสานกัน และเจ้าหน้าที่ได้เฉลิมฉลองกันอย่างสนุกสนาน

นอกจากนี้ยังมีการใช้งานในดัลลัส บนสะพานมาร์กาเร็ต ฮันท์ ฮิลล์ ซึ่งผู้ประท้วงถูกใช้แก๊สน้ำตาและจับกุมด้วยซิปรัด การปิดล้อมและจับกุมจำนวนมากยังถูกนำมาใช้งานที่ฟิลาเดลเฟีย ฮูสตัน แอตแลนตา ชิคาโก ลอสแองเจลิส ซีแอตเทิล พอร์ตแลนด์ออริกอน และดิมอยน์

การปิดล้อม (kettling) ถูกใช้งานอย่างกว้างขวางในเมืองลุยส์วิลล์ระหว่างการประท้วงในกรณีของบรีออนนา เทย์เลอร์ รวมถึงการล้อมโบสถ์ที่ให้ที่หลบหนีผู้ประท้วงในช่วงไม่กี่วันหลังจากการตัดสินของคณะลูกขุนใหญ่ในเดือนกันยายน และจับกุมผู้คนจำนวนมากที่พยายามจะหนีออกไป

เมื่อวันที่ 4 พฤศจิกายน พ.ศ. 2563 ผู้ประท้วงจำนวน 646 รายในเมืองมินนีแอโพลิสถูกปิดล้อม (kettled) บนทางหลวงและถูกจับกุมขณะประท้วงต่อต้านคำขู่ของโดนัลด์ ทรัมป์ที่จะท้าทายการเลือกตั้งสหรัฐ และความอยุติธรรมในสังคม

#### บรูคลินเซ็นเตอร์ มินนิโซตา: การประท้วงกรณีดอนเท ไรท์, 2564

ในช่วงต้นเดือนจนถึงกลางเดือนเมษายน พ.ศ. 2564 การประท้วงเกี่ยวกับเหตุฆาตกรรมดอนเท ไรท์ เกิดขึ้นหลายคืนติดต่อกันนอกกรมตำรวจบรูคลินเซ็นเตอร์ ในคืนวันที่ 16 เมษายน ตำรวจได้ประกาศว่าการรวมตัวกันเป็นสิ่งผิดกฎหมาย และใช้งานระเบิดแฟลชและระเบิดควัน นอกจากนี้ยังมีการใช้อาวุธเคมี เช่น แก๊สน้ำตา และ/หรือสเปรย์พริกไทยเพื่อควบคุมผู้ประท้วง หลังจากนั้นไม่นาน เมืองได้ประกาศใช้เคอร์ฟิวเวลา 23.00 น. เมื่อเวลา 22.40 น. ซึ่งผู้ประท้วงจำนวนมากถูกผิดล้อมระหว่างพยายามออกจากพื้นที่ชุมนุม โดยมีผู้ประท้วง 136 รายจากหลายร้อยคนถูกจับกุมโดยตำรวจ

ดูเพิ่ม
-------

* การควบคุมฝูงชน
* การโอบล้อม (Encirclement)
* การจำคุกโดยมิชอบด้วยกฎหมาย (False imprisonment)
* ชุดข่าวกรองส่วนหน้า (Forward intelligence team)
* การตีกระหนาบสองข้างอย่างก้ามปู (Pincer movement)
* การปราบจลาจล
* สแน็ตช์สควอด
* ซูคีย์, องค์กรที่ก่อตั้งในสหราชอาณาจักรเมื่อวันที่ 28 มกราคม พ.ศ. 2554 เพื่อปรับปรุงการสื่อสารระหว่างผู้เข้าร่วมในการประท้วงของนักเรียน จุดมุ่งหมายทันทีคือการต่อต้านกลยุทธ์ของตำรวจในการปิดล้อม
* กลุ่มสนับสนุนภาคพื้นดิน

อ้างอิง
-------

1. ↑  *CCPR/C/GC/37 กติกาสากลว่าด้วยสิทธิพลเมืองและสิทธิทางการเมือง* (PDF). คณะกรรมการนักนิติศาสตร์สากล (ICJ) และ CCPR Center. 2563.
2. ↑  Davenport, Justin (3 April 2009). "Police defend 'corralling' thousands of protesters for eight hours in City". *Evening Standard*. คลังข้อมูลเก่าเก็บจากแหล่งเดิมเมื่อ 12 September 2012. สืบค้นเมื่อ 2009-04-20.
3. 1 2  Joyce, Julian (16 April 2009). "Police 'kettle' tactic feels the heat". BBC News. เก็บจากแหล่งเดิมเมื่อ 19 April 2009. สืบค้นเมื่อ 18 April 2009.
4. 1 2 3  "European court says 'kettling' tactics in 2001 lawful". *BBC News*. 15 March 2012. เก็บจากแหล่งเดิมเมื่อ 15 March 2012. สืบค้นเมื่อ 15 March 2012.
5. ↑  Joyce, Julian (9 December 2010). "Police 'kettle' tactic feels the heat". BBC. เก็บจากแหล่งเดิมเมื่อ 6 March 2018. สืบค้นเมื่อ 20 June 2018.
6. ↑  Campbell, Duncan (3 April 2009). "Did the handling of the G20 protests reveal the future of policing?". *The Guardian*. London. เก็บจากแหล่งเดิมเมื่อ 6 September 2013. สืบค้นเมื่อ 6 April 2009.
7. 1 2  Joyce, Julian. "Police 'kettle' tactic feels the heat". BBC News. เก็บจากแหล่งเดิมเมื่อ 2018-03-06. สืบค้นเมื่อ 2018-06-20.
8. ↑  Waddington, Peter (21 April 2009). "At boiling point: Policing and crowd control expert, Professor Peter Waddington, assesses the controversial 'kettling' technique employed at the G20 conference". *Birmingham Post*. p. 21.
9. ↑  Laville, Sandra; Campbell, Duncan (3 April 2009). "Baton charges and kettling". London: Guardian. เก็บจากแหล่งเดิมเมื่อ 6 September 2013. สืบค้นเมื่อ 6 April 2009.
10. ↑  Hudson, Alastair (20 January 2011). "Defeated by violence and silence". London: TSL Education. เก็บจากแหล่งเดิมเมื่อ 21 September 2012. สืบค้นเมื่อ 2 February 2011.
11. ↑  Poisson, Jayme (4 Nov 2020). "Victorian MP fined for attending anti-lockdown rally says people should be allowed to protest". *The Guardian*. เก็บจากแหล่งเดิมเมื่อ 5 November 2020. สืบค้นเมื่อ 6 November 2020.
12. ↑  Poisson, Jaume (22 June 2011). "Exclusive: Toronto police swear off G20 kettling tactic". The Toronto Star. เก็บจากแหล่งเดิมเมื่อ 24 August 2011. สืบค้นเมื่อ 15 August 2011.
13. ↑  Gillis, Wendy (August 25, 2015). "G20 commander apologizes after being convicted of misconduct". Toronto Star. เก็บจากแหล่งเดิมเมื่อ November 20, 2015. สืบค้นเมื่อ November 19, 2015.
14. ↑  Cara McKenna (August 25, 2015). "More than five years later, senior officer found guilty over mass arrests, 'kettling' at 2010 G20 protests". *National Post*. The Canadian Press. เก็บจากแหล่งเดิมเมื่อ March 6, 2021. สืบค้นเมื่อ December 23, 2017.
15. ↑  Poisson, Dario Ayala (15 March 2011). "Video: The annual Montreal demonstration against police brutality". *The Montreal Gazette*. คลังข้อมูลเก่าเก็บจากแหล่งเดิมเมื่อ 2011-03-21. สืบค้นเมื่อ 16 March 2011.
16. ↑  "Police kettle Montreal student protesters, arresting 518". เก็บจากแหล่งเดิมเมื่อ 2012-05-25. สืบค้นเมื่อ 2012-05-24.
17. ↑  Curtis, Christopher (March 15, 2013). "Cops jump on anti-brutality march early". Montreal Gazette. คลังข้อมูลเก่าเก็บจากแหล่งเดิมเมื่อ March 20, 2013.
18. ↑  Rawlinson, Kevin; Ferguson, Ben (12 December 2009). "Anti-corporate demonstrators arrested". *The Independent*. London. เก็บจากแหล่งเดิมเมื่อ 16 December 2009. สืบค้นเมื่อ 13 December 2009.
19. ↑  "Témoignages sur la prison à ciel ouvert" (ภาษาฝรั่งเศส). rebellyon.info. 2010-10-22. เก็บจากแหล่งเดิมเมื่อ 2011-01-04. สืบค้นเมื่อ 2011-01-31.
20. ↑  "Hamburg Heiligengeistfeld 8. Juni 1986" [Police terror against anti-nuclear activists – 800 people kettled in one day] (ภาษาเยอรมัน). Nadir. เก็บจากแหล่งเดิมเมื่อ 2008-10-07. สืบค้นเมื่อ 2009-04-19. Polizeiterror gegen AKW-Gegner/innen – 800 Menschen einen Tag eingekesselt
21. ↑  "Gericht: Klo-Verbot ist menschenunwürdig" [Court: Toilet ban is inhumane]. *castor.de* (ภาษาเยอรมัน). Elbe-Jeetzel-Zeitung. 2004-10-23. คลังข้อมูลเก่าเก็บจากแหล่งเดิมเมื่อ 2009-04-08. สืบค้นเมื่อ 2009-04-19. Castor-Ankunft 2002: Frau musste Notdurft im Polizeikessel verrichten – Urteil: Polizei handelte rechtswidrig [Castor protest 2002: woman had to answer call of nature in police cordon – Judgement: Police acted unlawfully]
22. ↑  "הטקטיקה החדשה של המשטרה נגד המפגינים למען עזה". *שיחה מקומית* (ภาษาฮิบรู). 2018-05-21. เก็บจากแหล่งเดิมเมื่อ 2020-10-10. สืบค้นเมื่อ 2020-10-01.
23. ↑  Pérez-Lanzac, Carmen (16 May 2012). "La cacerolada del 15-M, atrapada una hora entre antidisturbios en Alcalá Parliament Square (in Spanish)". *El País*. elpais.es. เก็บจากแหล่งเดิมเมื่อ 18 May 2012. สืบค้นเมื่อ 16 May 2012.
24. ↑  "Tens of thousands protest in Barcelona against Puigdemont detention". 25 March 2018. เก็บจากแหล่งเดิมเมื่อ 2018-03-28. สืบค้นเมื่อ 2018-03-27.
25. ↑  "Police sued over May Day protest". BBC News. 2002-04-28. เก็บจากแหล่งเดิมเมื่อ 2004-05-09. สืบค้นเมื่อ 2009-04-16.
26. ↑  "Pair lose protest damages claim". BBC News. 2005-03-23. เก็บจากแหล่งเดิมเมื่อ 2021-03-06. สืบค้นเมื่อ 2009-04-16.
27. ↑  "Pair lose May Day protest claim". BBC News. 2007-10-15. เก็บจากแหล่งเดิมเมื่อ 2007-10-17. สืบค้นเมื่อ 2009-04-16.
28. ↑  แม่แบบ:Cite BAILII
29. ↑  "Judgments – Austin (FC) (Appellant) & another v Commissioner of Police of the Metropolis (Respondent)". House of Lords Appellate Committee. 2009-01-28. คลังข้อมูลเก่าเก็บจากแหล่งเดิมเมื่อ 2011-10-11. สืบค้นเมื่อ 2009-04-16.
30. ↑  Christian, Louise (2 April 2009). "G20: Questions need to be asked about 'kettling'". *The Guardian*. คลังข้อมูลเก่าเก็บจากแหล่งเดิมเมื่อ 2017-02-11. สืบค้นเมื่อ 13 April 2009.
31. ↑  "PCJF and U.S. Gov't reach $2.2 million settlement over 2002 mass arrests, includes landmark reforms in U.S. Park Police practices". เก็บจากแหล่งเดิมเมื่อ 2017-02-02. สืบค้นเมื่อ 2015-05-18.
32. 1 2  Watkins, Ali (5 June 2020). "'Kettling' of Peaceful Protesters Shows Aggressive Shift by N.Y. Police". *The New York Times*. เก็บจากแหล่งเดิมเมื่อ 6 June 2020. สืบค้นเมื่อ 6 June 2020.
33. ↑  Groundwater, Colin (5 June 2020). "'Kettling' Is Supposed to Defuse Protests—Instead, It Does the Opposite". *GQ* (ภาษาอังกฤษ). เก็บจากแหล่งเดิมเมื่อ 2020-06-07. สืบค้นเมื่อ 2020-06-06.
34. ↑  Falconer, Rebecca (3 June 2020). "AOC slams NYPD over reports of police kettling in protesters on Manhattan Bridge". *Axios* (ภาษาอังกฤษ). เก็บจากแหล่งเดิมเมื่อ 2020-06-05. สืบค้นเมื่อ 2020-06-06.
35. ↑  Beaujon, Andrew (2 June 2020). "DC Police Again Turn to 'Kettling', a Controversial Crowd Control Technique". *Washingtonian*. เก็บจากแหล่งเดิมเมื่อ 4 June 2020. สืบค้นเมื่อ 6 June 2020.
36. 1 2  Speri, Alice (June 2, 2021). "Ambushed by the Cops: When Police Deliberately Trap Peaceful Protesters". *The Intercept*.
37. ↑  "Charlotte Kettling Analysis". June 2021. สืบค้นเมื่อ 2021-06-04.
38. ↑  "Louisville church opens doors to protesters for second day". *WHAS11* (ภาษาอังกฤษแบบอเมริกัน). 26 September 2020. เก็บจากแหล่งเดิมเมื่อ 2020-10-30. สืบค้นเมื่อ 2020-12-05.
39. ↑  "646 people arrested for marching onto I-94 in Minneapolis". *Associated Press*. 21 April 2021.
40. 1 2  Adwan, Noor. "Opinion: I was one of the 136 arrested on April 16 in Brooklyn Center. This is my story". *The Minnesota Daily*. สืบค้นเมื่อ 2021-05-01.
41. ↑  "Brooklyn Center renters blame police for chaos at Daunte Wright protests". *Sahan Journal* (ภาษาอังกฤษแบบอเมริกัน). 2021-04-14. สืบค้นเมื่อ 2021-05-01.
42. ↑  "Law enforcement: 136 people arrested Friday in connection with Brooklyn Center unrest". *KSTP* (ภาษาอังกฤษ). 2021-04-16. คลังข้อมูลเก่าเก็บจากแหล่งเดิมเมื่อ 17 April 2021. สืบค้นเมื่อ 2021-05-01.

แหล่งข้อมูลอื่น
---------------

วิกิพจนานุกรมวิกิพจนานุกรม
วิกิพจนานุกรม มีความหมายของคำว่า:   
**kettling**

* วีดีโอยูทูบ ของตำรวจระหว่างการปิดล้อมที่สี่แยกถนนควีนและสปาดิน่าแยกในโทรอนโต ระหว่างการประท้วงการประชุมสุดยอดกลุ่ม 20
* Guide to Public Order Situations - คู่มือการประท้วงในสหราชอาณาจักรเพื่อหลีกเลี่ยงการให้ตำรวจควบคุมสถานการณ์การประท้วงขนาดใหญ่ใน รูปแบบ PDF